Λουκουμάδες μανταρινιού με σοκολάτα
Ετοιμάζουμε εύκολους και αρωματικούς λουκουμάδες με έτοιμο μείγμα του εμπορίου και τους αναβαθμίζουμε με μια σάλτσα μανταρινιού και λίγη τριμμένη σοκολάτα.
1 συσκευασία μείγμα για λουκουμάδες, ξύσμα από 2 ακέρωτα μανταρίνια, 4 μανταρίνια χιώτικα, 1/2 κούπα ζάχαρη, φλούδα από 1 μανταρίνι, 1 πλάκα κουβερτούρα, σε φλούδες ή τριμμένη
Για τους λουκουμάδες μανταρινιού με σοκολάτα, ετοιμάζουμε το μείγμα για λουκουμάδες σύμφωνα με τις οδηγίες που αναγράφονται στη συσκευασία τους, χωρίς να τους τηγανίσουμε.Προσθέτουμε το ξύσμα μανταρινιού (κρατάμε λίγο για γαρνίρισμα) και ανακατεύουμε.Τηγανίζουμε τους λουκουμάδες σύμφωνα με τις οδηγίες που αναγράφονται στη συσκευασία τους.Στύβουμε τα μανταρίνια και ρίχνουμε τον χυμό τους σε ένα κατσαρολάκι μαζί με τη ζάχαρη και τη φλούδα μανταρινιού.Τοποθετούμε το κατσαρολάκι σε μέτρια φωτιά και, μόλις αρχίσει να κοχλάζει το μίγμα, το αφήνουμε να βράσει για 5-6 λεπτά ακόμη, μέχρι να αρχίσει ελαφρά να δένει το σιρόπι.Αποσύρουμε από τη φωτιά, αφαιρούμε τη φλούδα και αφήνουμε το σιρόπι να κρυώσει.Σερβίρουμε τους λουκουμάδες και από πάνω ρίχνουμε το σιρόπι μανταρινιού.Τρίβουμε την κουβερτούρα και γαρνίρουμε τους λουκουμάδες. Επίσης γαρνίρουμε και με λίγο ξύσμα μανταρινιού.
Αλεύρι (ζύμες),Μανταρίνι,Σοκολάτα,Νηστίσιμα